2020. gada 11. decembrī Rīkojums Nr. 750

Rīgā (prot. Nr. 82 47. §)

**Par apropriācijas pārdali**

1. Atbalstīt apropriācijas pārdali 2020. gadam starp Veselības ministrijas budžeta apakšprogrammām, tai skaitā no apakšprogrammas 45.01.00 "Veselības aprūpes finansējuma administrēšana un ekonomiskā novērtēšana", samazinot dotāciju no vispārējiem ieņēmumiem un izdevumus pamatkapitāla veidošanai, 34 413 *euro* apmērā uz apakšprogrammu 39.06.00 "Tiesu medicīniskā ekspertīze", palielinot dotāciju no vispārējiem ieņēmumiem un izdevumus pamatkapitāla veidošanai, lai nodrošinātu Tiesu medicīnas ekspertīzes informācijas sistēmas programmatūras izstrādi.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidenta vietā –

Ministru prezidenta biedrs,

tieslietu ministrs J. Bordāns

Veselības ministre I. Viņķele